[{"text_idx": "#000002", "text": "Yn ystod ymweliad i Fferm y Ffridd yn Llandegai heddiw gyda Dafydd Wigley, dywedodd yr ymgeisydd arweinyddol Plaid Cymru, Rhun ap Iorwerth, ei fod yn awyddus i arwain llywodraeth Plaid Cymru a fyddai\u2019n sylweddoli mai trysor, nid bwrn, yw ein cefn gwlad."}, {"text_idx": "#000003", "text": "Yn trafod ei weledigaeth ar gyfer amaethyddiaeth a Chymru wledig gyda ffermwyr lleol a chynrychiolwyr o\u2019r diwydiant, dywedodd Rhun:"}, {"text_idx": "#000004", "text": "\u201cMae\u2019n rhan greiddiol o fy nghenedlaetholdeb i weld Cymru fel un, yn drefol a gwledig, ac mae fy ngweledigaeth i yn cynnwys adnabod ac ateb anghenion Cymru wledig. Rhaid sicrhau cysylltiadau trafnidiaeth a digidol, cefnogi menter ac adlewyrchu anghenion cefn gwlad wrth arloesi mewn addysgm, iechyd a gofal. Trysor, nid bwrn yw cefn gwlad, a rhaid i benderfyniadau llywodraeth adlewyrchu hynny.\u201d"}, {"text_idx": "#000006", "text": "\u201cFel arweinydd Plaid Cymru byddaf yn brwydro am y fargen orau i ffermwyr yn wyneb her Brexit."}, {"text_idx": "#000009", "text": "Mater arall sy\u2019n bwysig i\u2019r diwydiant amaeth yw\u2019r gallu i ychwanegu gwerth i gynnyrch drwy ei frandio fel cynnyrch Cymreig o safon. Yn y Sioe Frenhinol yr haf hwn tynnodd Rhun sylw at y ffaith bod brandio\u2019r neuadd fwyd wedi cael ei newid i frand Prydeinig yn hytrach na brand Cymreig, ac mae\u2019n addo datblygu Brand cryf ag eglur i Gymru:"}, {"text_idx": "#000010", "text": "\u201cTra bod brandio lleol yn dod yn fwyfwy poblogaidd mewn gwledydd eraill, digalon oedd gweld hunaniaeth cynnyrch cefn gwlad Cymru yn cael ei guddio ar un o\u2019r llwyfannau mwyaf pwysig iddo. Fel Prif Weinidog, byddwn yn datblygu brand clir Cymreig ac yn gwrthod Prydeineiddio."}, {"text_idx": "#000011", "text": "\u201cMae\u2019n hen bryd i ni gael Llywodraeth yng Nghymru sy\u2019n ymfalchio yn ein cynnyrch, yn gwneud mwy i\u2019w hyrwyddo ar lwyfan cenedlaethol, ac sy\u2019n fodlon sefyll yn erbyn ymdrechion Llywodraeth Prydain i wanhau ein hunaniaeth.\u201d"}]